

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2022.gada 30.jūnijā  **Nr.413**

 (prot. Nr.22, 1.§)

**Par atbalstu Daugavpils Novadpētniecības un mākslas muzeja projektiem un apropriācijas palielināšanu**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2021.gada 23.septembra noteikumu Nr.5 “Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi, un kontroli”48., 49.punktu,

saskaņā ar Valsts Kultūrkapitāla fonda projekta finansēšanas līgumu Nr.2022-2-VIZ035, Valsts Kultūrkapitāla fonda projekta finansēšanas līgumu Nr.2022-2-KMA023, Valsts Kultūrkapitāla fonda finansēšanas līgumu Nr.2022-2-KMA075, ņemot vērā Daugavpils domes Izglītības un kultūras jautājumu komitejas 2022.gada 16.jūnija sēdes atzinumu, Daugavpils domes Finanšu komitejas 2022.gada 16.jūnija sēdes atzinumu, atklāti balsojot: PAR – 10 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, M.Lavrenovs, I.Prelatovs, V.Sporāne-Hudojana, A.Vasiļjevs), PRET – nav, ATTURAS – nav, **Daugavpils dome nolemj:**

1. Atbalstīt Daugavpils Novadpētniecības un mākslas muzeja (reģ.Nr.90000030377, juridiskā adrese: Rīgas ielā 8, Daugavpilī) Valsts Kultūrkapitāla fonda atbalstītos projektus:

 1.1. Projekts “Daugavpils Novadpētniecības un mākslas muzeja krājuma Intas Dobrājas gleznu restaurācija” saskaņā ar 1. pielikumu.

1.2. Projekts „Mākslinieciskās ražošanas kombināta „Māksla” 1952.gadā veidoto vitrāžu restaurācija un rekonstrukcija” 1.posms, saskaņā ar 2. pielikumu.

 1.3.Projekta ”Izstāde „Kompleksais piedāvājums” Daugavpils Novadpētniecības un mākslas muzejā” saskaņā ar 3. pielikumu.

2. Veikt apropriācijas palielināšanu Daugavpils Novadpētniecības un mākslas muzeja pamatbudžeta programmā “Eiropas Savienības un citu finanšu instrumentu finansētie projekti/pasākumi” saskaņā ar 4. pielikumu.

Pielikumā: 1. Projekta „Daugavpils Novadpētniecības un mākslas muzeja krājuma Intas Dobrājas gleznu restaurācija” apraksts;

 2. Projekta „Mākslinieciskās ražošanas kombināta „Māksla” 1952.gadā veidoto vitrāžu restaurācija un rekonstrukcija” 1.posma apraksts;

 3. Projekta „Izstāde „Kompleksais piedāvājums” Daugavpils Novadpētniecības un

 mākslas muzejā” apraksts;

 4. Daugavpils Novadpētniecības un mākslas muzeja pamatbudžeta programmas „Eiropas Savienības un citu finanšu instrumentu finansētie projekti/pasākumi” ieņēmumu un izdevumu tāme un paskaidrojuma raksts 2022.gadam.

Domes priekšsēdētājs *(personiskais paraksts)* A.Elksniņš

 1.pielikums

 Daugavpils domes

 2022.gada 30.jūnija

 lēmumam Nr.413

**Projekta „Daugavpils Novadpētniecības un mākslas muzeja krājuma****Intas Dobrājas gleznu restaurācija” apraksts**

|  |  |
| --- | --- |
| **Projekta pieteicējs:** | Daugavpils Novadpētniecības un mākslas muzejs |
| **Projekta ilgums:** | Projekta īstenošanas sākuma termiņš: .2022.gada 1.jūnijsProjekta īstenošanas beigu termiņš: 2022.gada 1.decembris |
| **Projekta mērķis:** | **Projekta ilgtermiņa mērķis** ir saglabāt Intas Dobrājas mākslas darbus kā nozīmīgu un pieejamu kultūras vērtību nākamajām paaudzēm; - nodrošināt pēc iespējas plašāku darbu izmantošanu sabiedrības interesēs, organizējot izstādes un vizuāli informatīvos materiālus digitālā un drukas formātā; - veicināt kultūras tūrisma attīstību Latgales reģionā un valstī; **Projekta īstermiņa mērķi** ir - steidzami pārtraukt mākslas darbu bojāšanās procesu; - veikt kvalitatīvu restaurāciju, atjaunojot priekšmetu bojātos fragmentus. |
| **Projekta apraksts:** | Māksliniecei Intai Dobrājai (1940-2020) ir īpaši svarīga vieta Daugavpils pilsētas un Latgales kultūrvidē. Pēc LMA studiju beigšanas māksliniece aktīvi iesaistījusies vizuālās mākslas norisēs, no 1970. - 1978. gadam dzīvojot un strādājot Daugavpilī. Mākslinieces radītā glezniecības estētika ir pievilcīga plašam skatītāju lokam, radot apbrīnu un pozitīvas emocijas ikvienam skatītājam. Papildinot Daugavpils Novadpētniecības un mākslas muzeja (turpmāk muzeja) krājumu, gleznotājas Intas Dobrājas darbi tika iepirkti 1976.-1980. gadā, mērķtiecīgi veidojot augstvērtīgu gleznu kolekciju. Ņemot vērā Intas Dobrājas darbu augsto māksliniecisko vērtību, tuvākajā nākotnē plānojam izdot viņas mākslas darbu bukletu, restaurētos darbus popularizēšanai plānojam nodrukāt uz atklātnēm A6 formātā. Darbu restaurācijas nepieciešamību aktualizē lielā interese par Intas Dobrājas darbu eksponēšanu gan Latvijas mērogā, gan interese no ārzemju partneriem. |
| **Projekta izmaksas:** | Valsts Kultūrkapitāla fondadotācija EUR 1719,00 (Viens tūkstotis septiņi simti deviņpadsmit euro, 00 centi) apmērā. |
| **Projekta galvenās aktivitātes:** | - Darbu sagatavošana un transportēšana restaurēšanai uz Rīgu 01.06.2022. - 15.06.2022. - Restaurācijas darbi 15.06.2022. - 15.09.-01.10.2022. * Izstādes norise Rietumu bankā Rīgā septembris - oktobris (2022).
 |

Domes priekšsēdētājs *(personiskais paraksts)* A.Elksniņš

 2.pielikums

 Daugavpils domes

 2022.gada 30.jūnija

 lēmumam Nr.413

**Projekta “Mākslinieciskās ražošanas** **kombināta “Māksla” 1952. gadā veidoto vitrāžu restaurācija un rekonstrukcija” apraksts**

|  |  |
| --- | --- |
| **Projekta pieteicējs:** | Daugavpils Novadpētniecības un mākslas muzejs |
| **Projekta ilgums:** | Projekta īstenošanas sākuma termiņš: 2022. gada 10. jūnijsProjekta īstenošanas beigu termiņš: 2023. gada 24. novembris |
| **Projekta mērķis:** | Projekta galvenie mērķi:Ilgtermiņā – saglabāt mākslinieciskās ražošanas kombināta “Māksla” Latvijas talantīgo mākslinieku veidotās vitrāžas kā nozīmīgu un pieejamu kultūras vērtību nākamajām paaudzēm.Pārtraukt vitrāžu mākslas darbu bojāšanas procesu, veikt kvalitatīvu restaurāciju un rekonstrukciju, atjaunojot priekšmetu bojātos un zudušos fragmentus, izmantojot pamatotus un iespējami ekonomiskus darba un finansēšanas paņēmienus. Mērķi:• Par piešķirtā finansējuma daļu realizēt pirmo posmu – pārtraukt divu mākslas darbu – vitrāžu “Daugavpils” un “Ventspils” bojāšanas procesu, veikt kvalitatīvu restaurāciju un rekonstrukciju, atjaunojot priekšmetu bojātos un zudušos fragmentus, izmantojot pamatotus un iespējami ekonomiskus darba un finansēšanas paņēmienus. • Veicināt muzeja un tā krājuma pieejamības nodrošināšanu plašam sabiedrības lokam;• Popularizēt slavenu Latvijas mākslinieku – vitrāžistu, gleznotāju devumu Latvijas vitrāžas mākslas veidošanā; • Veicināt muzeja apmeklētāju estētisko audzināšanu, piederības, lepnuma un atbildības jūtu veidošanos. |
| **Projekta apraksts:** |  Daugavpils Novadpētniecības un mākslas muzejs lielu uzmanību grib pievērst muzeja krājumā esošajām 5 vitrāžām ar unikālo kultūrvēsturisko nozīmi. Projekta šīs finansējuma daļas ietvaros paredzēts restaurēt divas vitrāžas - “Daugavpils”, “Ventspils”.  Vitrāžas darinājuši Latvijas vitrāžu meistari Ģirts Vilks, Egons Cēsnieks, Arnolds Vilkins, Jēkabs Bīne un Ernests Veilands mākslinieciskās ražošanas kombinātā “Māksla” Rīgā 1952.g. Tas bija nozīmīgs pasūtījums pēckara vitrāžas mākslas nozares atjaunošanā, ko saņēma kombināts – Latvijas PSR paviljonam Vissavienības lauksaimniecības izstādei Maskavā. 17 vitrāžas (176,5x161,5 cm) vienotā kompozīcijā, kuru centrā attēlots kāds skats no Latvijas ainavām vai pilsētām ar ornamentālo daļu zeltaini dzeltenu krāsu gammā greznoja paviljona ārējo fasādi.  1960. gadu sākumā vitrāžas tika noņemtas, 5 no tām “Daugavpils”, “Ventspils”, “Kuldīga”, “Meliorācija”, “Zvaigzne” – sastāv no 3 vitrāžu elementiem tika nodotas Daugavpils Novadpētniecības un mākslas muzejam, no 1969.g. tās iekļautas muzeja interjerā un ir pieejamas apmeklētājiem apskatei.  70 gadu garumā šīs vitrāžas ir vienīgās, kas saglabājušās to pirmatnējā veidolā. Ar neapbruņotu aci redzams, ka vitrāžas skāris laika zobs – deformējušās svina dzīslas, saplēsti un zuduši stikla šabloni, deformējies koka rāmis u.c. bojājumi. Līdz šim nekādi postošos procesus ierobežojoši pasākumi nav veikti, tāpēc lai saglabātu šos vērtīgos stikla gleznojumus, ir nepieciešama to steidzama restaurācija un rekonstrukcija.  Projekta īstenošana nodrošinās unikālu mākslas darbu glābšanu. Projekts ļaus īstenot muzeja tālākās attīstības ieceres, jo perspektīvajā plānā ir muzeja ēkas renovācija, tāpēc ir ieceres vitrāžas iekļaut jaunā ekspozīcijā un atvērtā mākslas krājumā. Projekta rezultātā tiks saglabāts pagātnes mantojums un popularizēta nacionāla bagātība.  |
| **Projekta izmaksas:** | Valsts Kultūrkapitāla fondadotācija EUR **1000,00** (Viens tūkstotis euro, 00 centi) apmērā |
| **Projekta galvenās aktivitātes:** | -Par piešķirto finansējuma daļu notiks kultūras mantojuma - divu vitrāžu “Daugavpils”un “Ventspils” restaurācija, rekonstrukcija;-Atlasīta un papildināta informācija par vitrāžām, strādājot ar arhīvu dokumentiem;-Izveidota anotāciju par šīm vitrāžām;-Nodrošināta sabiedrībai iespēja baudīt augstvērtīgus un profesionālus mākslas darbus;-Informēta sabiedrība par projekta realizācijas gaitu un rezultātiem. |

Domes priekšsēdētājs *(personiskais paraksts)*  A.Elksniņš

 3.pielikums

 Daugavpils domes

 2022.gada 30.jūnija

 lēmumam Nr.413

**Projekta „Izstāde „ Kompleksais piedāvājums” Daugavpils Novadpētniecības un mākslas muzejā” apraksts**

|  |  |
| --- | --- |
| **Projekta pieteicējs:** | Daugavpils Novadpētniecības un mākslas muzejs |
| **Projekta ilgums:** | Projekta īstenošanas sākuma termiņš: 2022. gada 1.aprīlisProjekta īstenošanas beigu termiņš: 2022. gada 1.oktobris |
| **Projekta mērķis:** | **Projekta mērķi (īstermiņa):** – Nodrošināt pieejamu, jaunās vizuālās mākslas un dizaina autoru paaudzes darbu izstādi Daugavpils iedzīvotājiem un tās viesiem; – Veicināt Daugavpils Novadpētniecības un mākslas muzeja apmeklētību; – Atbalstīt jauno mākslinieku daiļradi un sekmēt to atpazīstamību; – Šķīdināt mākslinieku un, attiecīgi, izstāžu koncentrāciju Rīgā un tai esošajās tuvajās apkaimēs, dodot iespēju un pamudinājumu arī turpmākiem šāda veida projektiem; **Projekta mērķi (ilgtermiņa):** – Iepazīstināt jaunos māksliniekus ar mākslas vidi Latgalē, kā arī stimulēt sadarbību virzienā Rīga - Daugavpils; – Veicināt aktīvu diskusiju par mākslas attīstību un nozīmi; -Veidot savstarpējus novada kontaktus;– Piedalīties daudzveidīgas un konkurētspējīgas izstāžu programmas Latgalē veidošanā. |
| **Projekta apraksts:** | Izstāde **“KOMPLEKSAIS PIEDĀVĀJUMS”** pirmo reizi vienkopus piesaka sešu jauno mākslinieku grupas (Anna Priede, Marta Folkmane, Pauls Rietums, Dans Jirgensons, Stefans Pavlovskis, Reinis Lodziņš) darbus dažādās disciplīnās – tēlniecībā, grafikā un interaktīvajos objektos. Tās pamatā ir vēlme un vajadzība izteikt katra individuālos, taču reizē visu kopīgos, laicīgos pārdzīvojumus vizuālā valodā. Tā aicina apmeklētāju domāt, salīdzināt un identificēties ar radītajiem darbiem, lai sniegtu iespējamas atbildes un rosinātu jaunus jautājumus sabiedrības radīto mezglu šķetināšanas labad. Nosaukums izstādei radies, iedvesmojoties no kādas Daugavpils kafejnīcas ēdienkartes, kas piedāvā ēdājiem iegādāties nevis PUSDIENU KOMPLEKTU, bet KOMPLEKSĀS PUSDIENAS – iespējams, stilistikas kļūdas rezultātā radies izcils, īpaši laicīgs piedāvājums. Mākslas darbi, tādējādi, arī uztverami kā vienots piedāvājums, kas, lai arī dažāds, tomēr apvieno nepieciešamos elementus. Pamatkonceptā lielu nozīmi ieņem izstādes lokācija – Daugavpils, kas, būdama otrā lielākā valsts pilsēta, tomēr neieņem otrās apmeklētākās pilsētas postamentu. Šīs netaisnīgās patiesības vadīti, jaunie mākslinieki apvienojas, lai radītu vēl vienu iemeslu Daugavpils apciemošanai – izstādi, kas ir kā izaicinājums, satikšanās punkts un sātīgu pusdienu (šajā gadījumā – sablīvētas informācijas) piedāvājums karstā vasaras dienā. |
| **Projekta izmaksas:** | Valsts Kultūrkapitāla fonda dotācija EUR 1 800,00 (Viens tūkstotis astoņi simti euro, 00 centi) ,) apmērā. |
| **Projekta galvenās aktivitātes:** | Aprīlis – Komunikācija ar Daugavpils Novadpētniecības un mākslas muzeju; – Savstarpēja mākslinieku komunikācija, izstādes koncepta izveide; – Kopīgu sapulču organizēšana, vadīšana; – Darbs pie izstādes atbalsta piesaistīšanas (projekta rakstīšana, sponsoru piesaiste). Maijs – Mākslas darbu izveide; – Izstādes darbu tapšanas procesa dokumentēšana; – Komunkācija sociālajos tīklos par izstādes tapšanas procesu; – Izstādes vizuālās identitātes un publicitātes materiālu izveide. Jūnijs – Mākslas darbu izveide; – Izstādes preses relīzes materiālu sagatavošana; – Izstādes scenogrāfijas, iekārtojuma projekta izveide; – Atklāšanas ielūgumu izsūtīšana. Jūlijs – Izstādes darbu transportēšana; – Izstādes iekārtošana, uzstādīšana; – Izstādes atklāšana – Izstāde apskatāma Daugavpils Novadpētniecības un mākslas muzeja darba laikos, laika posmā no š. g. 5. jūlija – 18. septembrim; – Izstādes fotodokumentācija, regulāra komunikācija sociālajos tīklos. Augusts un septembris – Izstādes apskatāma Daugavpils Novadpētniecības un mākslas muzeja darba laikos, – Komunikācija par izstādes apskati, pieejamību sociālajos tīklos; 19. Septembris – 1.oktobris – Izstādes demontāža; atskaišu sagatavošana. |

Domes priekšsēdētājs *(personiskais paraksts)* A.Elksniņš